83 



contextu fibroso umbrino, pons minutis rotundis brevissimis aibis, 

 trama umbrina. 



Ad truncos Indiae occidentalis. Benzon. 



Minima hujus gregis species, postice umbonato -adnata, habitu Stereo- 

 rum minorum. Pileus coriaceus, utrinque planus, 1. supeme declivis, a basi 

 radiato-rugosus, 1 unc. et ultra. Contextus tenuis, haud rigens. Pilei minu- 

 ti, subrotundi, aequales, obtusi, \ L'n. tantum longi, extus intusque albidi, 

 sed dissecti monstrant tramam admodum manifestam umbrinam. 



Obs. Nimis deduceret rationem reddere omnium specierum hoc loco 

 inserendarum. Afferam modo duas tam propter synonyma, quam sedem in 

 hac stirpe minus conspicuam. 1) P. lilacinogilvus Berk.! in Ann. Nat. Hist. 

 III. p. 324, Auctore jam rite observante, est status junior P. Feei Epicr., unde 

 specimina longe minora, pileusque minus politus. Colore dilute cameo, 

 in adulto pileo sordide canescente, facile dignoscitur. Hnic magis, quam e 

 colore fingeres, affinis est 2) P. strigatus Berk.! Cent. II. n. 174, qui 

 idem omnino ac P. verruculosus Epicr., in terris calidioribus haud rarus. 

 An hie vero verus P. verruculosus Mey., ut e definitione haud recedente 

 finxi, non satis liquet. Varias notas habet cum P. corrugi communes, at 

 longe major, rigidior, sublignosus. In P. verruculoso insuper pileus junior 

 laevigatus est, per aetatem, praecipue postice verruculosus, strigisque ad- 

 natis radiantibus inaequabilis. Pori quam maxime diverso colore tantum re- 

 cedunt a poris P. Feei. 



* * Contextu albo. 



P. (Stuposi) hirtellus, pileo stuppeo-coriaceo effuso-reflexo, pilis 

 subtilibus erectis strigosis hirtulo, primitus azono, demum versus mar- 

 ginem obsolete et concolori-sulcato, contextu albido, poris mediis ro- 

 tundis angulatisque helvolo-pallidis, demum fuscescentibus. 



Ad truncos in regno Mexicano. Liebman. 



Primo obtutu P. hirsuto simillimus, sed azonus; mollior, porisque se- 

 quentibus propius accedens. Pileus segmentoideus, transversim 2 — 3 unc. 

 latus, saepe undulatus, e tomento denso hirtello fulvescens. Variat totus 

 peltato-effusus, orbicularis, at a matrice facile secedens; vulgo vero plus 

 minus reflexus, margine acuto. Contextus mollis, albus. Pori medii, pri- 

 mitus rotundati, obtusi; dein conferti, acuti, inaequales, at non lacerati, 

 ligneo-helvoli ; demum cinnamomei, subfuscescentes. P. viUosus Epicr., Mont. 

 Ann. Sc. Nat. 4847. \ p. 170, multo tenuior rigidior, in fuligineum vergens. 

 Minime Hexagona est. 



